stanford-oval/wikipedia huggingface dataset:
האתרים הארכאולוגיים בבאת, אל ח'וטם ובאל-עין

האתרים הארכאולוגיים בבאת, אל ח'וטם ובאל-עין (בערבית: المواقع الأثرية في بات والخطم والعين) הם שלושה אתרים ארכאולוגיים מהאלף ה-3 לפנה"ס בהרי חאג'ר בצפון-מערבה של עומאן, הכוללים שרידי יישוב ונקרופוליס. האתרים נחשבים למקיפים ביותר בעולם מסוגם ומתקופתם, ועל כן הוכרזו בשנת 1988 כאתר מורשת עולמית.
האתר הארכאולוגי בכפר באת ממוקם מצפון לכפר, השוכן כ-30 ק"מ מזרחית לעיירה עברי. הנקרופוליס שבמרכז האתר כולל כמאה קברים עשויים מאבן, הערוכים לפי תוכנית מצידו המזרחי של ואדי. הקברים בנויים בצורת בתי כוורת מסורתיים והעתיקים שבהם כוללים כניסה בודדת המובילה לחדר קבורה. בחלקו הדרומי של הנקרופוליס הופכים מבני הקבורה למונומנטאליים יותר; יש להם שתי כניסות והם מחולקים לשניים עד ארבעה חדרי קבורה. ממזרח וממערב לאתר הקבורה המרכזי התגלו בין 200 ל-300 קברים נוספים במרחק של עד שני ק"מ ממנו.
מעבר לקברים התגלו באזור חמישה "מגדלים" עגולים גדולים שקוטרם עד 20 מטר, השוכנים דרומית-מזרחית לנקרופוליס. מבנים אלה מתוארכים לתקופה שבין 2595 ל-2465 לפנה"ס, והם כוללים שתי שורות חדרים מקבילות שביניהם משתרעת רחבת אבן ובמרכזה באר מים. ייעודם של המגדלים טרם הובהר, אך הועלו השערות כי שימשו כאסמים.
אל-ח'וטם שוכנת כשני ק"מ מערבית לבאת, ובה מגדל נוסף; ואל-עין נמצאת במרחק של 22 ק"מ מזרחית לבאת ובה קבוצה של קברים בצורת מבני כוורת שהשתמרו בצורה הטובה ביותר מבין שלושת האתרים.
הערות שוליים

↑  אתר אונסק"ו
מבני קבורה באל-עין
דיסקוגרפיה של נורמני

| דיסקוגרפיה של נורמני |
| --- | --- |
 
 אלבומי אולפן ↙:  1
 מיני-אלבומים ↙:  1
 סינגלים ↙:  10
 וידאו קליפים ↙:  7
 סינגלים שיווקיים ↙:  2
נורמני קורדיי המילטון (באנגלית: Normani Kordei Hamilton; נולדה ב-31 במאי 1996) היא זמרת, פזמונאית ורקדנית אמריקאית. היא חברה לשעבר בלהקת הבנות Fifth Harmony. בשנת 2017, הגיעה לגמר בגרסה האמריקאית של העונה ה-23 של "רוקדים עם כוכבים". נורמני הוציאה במהלך הקריירה שלה מיני-אלבום, שבעה סינגלים, שישה וידאו קליפים ושני סינגלים שיווקים.
הסינגל הראשון שלה שלא במסגרת הלהקה פיפת' הרמוני, הוא "Love Lies", שיצא בשיתוף עם חאליד משנת 2018. השיר הגיע למקום התשיעי במצעד הבילבורד הוט 100, ומאוחר יותר קיבל את תואר הפלטינה המשולשת על ידי איגוד תעשיית ההקלטות האמריקאי.
אלבומי אולפן

| שם | פרטים | מיקומי שיא> ארצות הברית  | מיקומי שיא> ארצות הבריתR&B/היפ-הופ  | מיקומי שיא> בריטניהדיגיטלי  |
| --- | --- | --- | --- | --- |
| Dopamine |  יציאה לאור: 14 ביוני 2024  חברת תקליטים: RCA  דירוג Metacritic: 73/100 | 91 | 30 | 45 |
מיני-אלבומים

| שם | פרטים |
| --- | --- |
Normani x Calvin Harris (עם קלווין האריס):  יציאה לאור: 22 באוקטובר 2018  חברת תקליטים: תקליטי RCA  פורמטים: הורדה דיגיטלית • הזרמת מדיה
סינגלים > כאמנית מובילה

| שם | שנה | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).ארצות הברית | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).אוסטרליה | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).אירלנד  | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).בריטניה | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).דנמרק  | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).הולנד | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).נורווגיה  | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).ניו זילנד  | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).קנדה | מיקומי שיא (הסימן "—" מציין שהאלבום לא יצא לאור או לא זכה להיכנס למצעד במדינה זו> ).שוודיה  | אלבום | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| "Love Lies" (עם חאליד) | 2018 | 9 | 3 | 8 | 12 | 9 | 17 | 17 | 2 | 21 | 12 | באהבה, סיימון (פסקול) |  ברזיל: יהלום  ארצות הברית:  פלטינה x5  אוסטרליה:  פלטינה x5  קנדה:  פלטינה x4  ניו זילנד: פלטינה x2  בריטניה:פלטינה  דנמרק:פלטינה  שוודיה: פלטינה  נורווגיה:זהב  צרפת:זהב  |
| "Waves" (בהשתתפות 6lack) | 2018 | — | — | — | — | — | — | — | — | — | — | סינגל ללא אלבום | טרם הוענק תואר |
| "Dancing with a Stranger" (עם סם סמית') | 2019 | 7 | 6 | 4 | 3 | 3 | 19 | 7 | 7 | 8 | 8 | To Die For |  אוסטרליה: פלטינה x5  ארצות הברית: פלטינה x4  קנדה: פלטינה x4  מקסיקו: פלטינה x4  בריטניה: פלטינה 2x  פולין: פלטינה 2x  שוודיה: פלטינה 2x  ניו זילנד: פלטינה  דנמרק: זהב |
| "Motivation" | 2019 | 33 | 28 | 20 | 27 | — | 55 | — | 22 | 24 | — | סינגל ללא אלבום |  ברזיל: יהלום  ארצות הברית: פלטינה  אוסטרליה: פלטינה  בריטניה: זהב  ניו זילנד: זהב |
| "Diamonds" (עם מייגן די סטליון) | 2020 | — | — | — | — | — | — | — | — | — | — | Birds of Prey: The Album | טרם הוענק תואר |
| "Wild Side" (בהשתתפות קארדי בי) | 2021 | 14 | — | 77 | 49 | — | — | — | — | 59 | — | יפורסם בהמשך |  ארצות הברית: זהב |
| "Fair" | 2022 | — | — | — | — | — | — | — | — | — | — | יפורסם בהמשך | טרם הוענק תואר |
| "New to You" (עם קלווין האריס, טינשיי ואופסט) | 2022 | — | — | — | — | — | — | — | — | — | — | Funk Wav Bounces Vol. 2 | טרם הוענק תואר |
| "1:59" (בהשתתפות גאנה) | 2024 | — | — | — | — | — | — | — | — | — | — | Dopamine |  |
| "Candy Paint" | 2024 | — | — | — | — | — | — | — | — | — | — | Dopamine |  |
סינגלים > שיתופי פעולה

| שם | שנה | אלבום |
| --- | --- | --- |
| "Body Count (Remix)" (ג'סי רייז בהשתתפות נורמני וקלאני) | 2018 | Being Human in Public |
סינגלים > סינגלים שיווקיים

| שם | שנה | מיקומי שיא> אירלנד  | מיקומי שיא> בריטניה | תארים | אלבום |
| --- | --- | --- | --- | --- | --- |
| "Checklist" (עם קלווין האריס בהשתתפות וויזקיד) | 2018 | 76 | 98 |  ברזיל: זהב | Normani x Calvin Harris |
| "Slow Down" (עם קלווין האריס) | 2018 | — | — | טרם הוענק תואר | Normani x Calvin Harris |
סינגלים > כניסות נוספות למצעדים

| שם | שנה | מיקומי שיא> ארצות הברית  | מיקומי שיא> אוסטרליה  | מיקומי שיא> אירלנד  | מיקומי שיא> קנדה | מיקומי שיא> בריטניה | מיקומי שיא> שוודיה  | אלבום |
| --- | --- | --- | --- | --- | --- | --- | --- | --- |
| "Bad to You" (עם אריאנה גרנדה וניקי מינאז') | 2019 | 104 | 63 | 35 | 82 | 51 | 77 | Charlie's Angels |
שירים שכתבה

| שיר | שנה | אמן/ים | אלבום | מקור |
| --- | --- | --- | --- | --- |
| "Bounce Back" | 2019 | ליטל מיקס | Confetti |  |
וידאו קליפים

| שם | שנה | אמנים אחרים | מספר צפיות ביוטיוב (נכון למאי 2022; במיליונים) | מקור |
| --- | --- | --- | --- | --- |
| "Love Lies" | 2018 | חאליד | 227 |  |
| "Dancing with a Stranger" | 2019 | סם סמית' | 695 |  |
| "Waves" | 2019 | 6lack | 32 |  |
| "Motivation" | 2019 | ללא | 162 |  |
| "Diamonds" | 2020 | מייגן די סטליון | 29 |  |
| "Wild Side" | 2021 | קארדי בי | 113 |  |
הופעות אורח
| "Young Dumb & Broke" | 2017 | חאליד | 841 |  |
| "WAP" | 2020 | קארדי בי מייגן די סטליון | 457 |  |
| "Don't They" | 2020 | ג'וש לוי | 0.3 |  |
| "Family Ties" | 2021 | בייבי קים וקנדריק לאמאר | 52 |  |
ביאורים

↑  "Diamonds" לא נכנס לבילבורד הוט 100, אלא הגיע למקום 16 במצעד השירים מתחת להוט 100.
↑  "Diamonds" לא נכנסו למצעד 40 הטובים הטובים של ניו זילנד, אך הגיע למקום 23 במצעד הסינגלים החמים של ניו זילנד.
↑  "Wild Side" לא נכנסו למצעד 40 הטובים הטובים של ניו זילנד, אך הגיע למקום השישי במצעד הסינגלים החמים של ניו זילנד.
↑  "Fair" לא נכנס למצעד הבילבורד הוט 100, אבל הגיע למקום ה־15 במצעד השירים מתחת להוט 100, למקום ה־14 במצעד שירי ה-R&B ולמקום ה־18 במצעד השירים הדיגיטליים.
↑  "Fair" לא נכנס למצעד הסינגלים הניו זילנדי אבל הגיע למקום ה־33 במצעד השירים החמים של ניו זילנד.
↑  "New to You" לא נכנס למצעד הסינגלים הניו זילנדי אבל הגיע למקום ה־15 במצעד השירים החמים של ניו זילנד.
ה'תפ"ה

ה'תפ"ה (5,485) ובקיצור תפ"ה – היא שנה עברית  אשר החלה ביום א' בתשרי, אור ל-18 בספטמבר 1724, והסתיימה ביום כ"ט באלול, 7 בספטמבר 1725.
המולד של תשרי חל ביום שני, 8 שעות ו-568 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה רביעית לשמיטה, ושנת 13 במחזור העיבור ה-289. תקופת ניסן שבשנה זו היא תחילת שנת 25 (סימנה כהלוא) במחזור השמש ה-196.
שנה זו היא שנת 1,656 לחורבן הבית, ושנת 2,036 לשטרות.
נולדו

מאיר ברבי, רב וראש ישיבה אשכנזי, אב"ד פרשבורג במשך עשרים ושש שנים.
מאיר פוזנר, רב ומחבר הספר "בית מאיר" על הש"ס (נפטר בכ"ח בשבט ה'תקס"ז)
כ"ה בכסלו - אריה לייב משפולי מגדולי תנועת החסידות ואחרון אדמו"רי הדור הראשון שלה.
נפטרו

ב' בתשרי - גליקל מהמלין, אשת עסקים וכותבת זיכרונות יהודייה אשכנזייה (נולדה בה'ת"ה)
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
האספה הפדרלית של אוסטריה

האספה הלאומית של אוסטריה (בגרמנית: Bundesversammlung, תעתיק לעברית: בונדספרזמלונג) היא אספה של שני בתי הפרלמנט האוסטרי: המועצה הפדרלית והמועצה הלאומית. נשיא המועצה הפדרלית ונשיא המועצה הלאומית ממלאים את תפקיד נשיא האספה לסירוגין.
האספה הפדרלית אינה משמשת כרשות מחוקקת, ותפקידה המרכזי של האספה כיום הוא להתכנס בטקס השבעתו של נשיא אוסטריה. באופן תאורטי, לאספה  זכויות נוספות, המתממשות בנסיבות מיוחדות: לפי בקשת הרוב במועצה הלאומית, האספה יכולה להדיח את הנשיא או לקרוא למשאל עם לפיטורו, ואפילו להכריז על מלחמה, אך למעשה אף אחת מהיכולות האלו עדיין לא הוצאו לפועל.
הבחירות בגואטמלה (1931)

הבחירות בגואטמלה בין ה-6 ל-8 בפברואר 1931. בבחירות לנשיאות נבחר חורחה אוביקו ללא התנגדות, לאחר שהאוכלוסייה שנותרה במפלגה הליברלית הישנה לא התנגדה למועמדותו, בעוד שהמפלגה השמרנית הייתה לא מאורגנת ומוכפשת מדי מתקופת לאזארו צ'אקון גונסאלס מכדי להעלות מועמד המפלגה הפרוגרסיבית של אוביקו, שהוקמה על ידי איחוד של שני האגפים של המפלגה הליברלית המפוצלת של גואטמלה, זכתה בבחירות לפרלמנט ללא התנגדות.
תוצאות > בחירות נשיאותיות

| מועמד | מפלגה | מפלגה | קולות |
| --- | --- | --- | --- |
| חורחה אוביקו |  | המפלגה הפרוגרסיבית | 305,841 |
| סך הכל | סך הכל | סך הכל | 305,841 |
תוצאות > הקונגרס של גואטמלה

| מפלגה | מפלגה | מושבים |
| --- | --- | --- |
|  | המפלגה הפרוגרסיבית | 69 |
| סך הכל | סך הכל | 69 |
הארמייה ה-19 (האימפריה הגרמנית)

| --- | --- |

סמל המטה הכללי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  ארמייה
 אירועים ותאריכים
 תקופת הפעילות:  4 בפברואר 1918 – 24 בינואר 1919 (355 ימים)
 מלחמות:  מלחמת העולם הראשונה
 פיקוד
 מפקדים
הארמייה ה-19 הייתה ארמייה גרמנית שפעלה במלחמת העולם הראשונה בחזית המערבית.
היסטוריה

| --- | --- |
 :  ראו גם – מתקפת האביב
לאחר חתימת חוזה ברסט-ליטובסק, התפנו לגרמנים כ-50 דיוויזיות, והם החליטו להטילם למתקפה גדולה על מנת  להכריע את המערכה לפני שארצות הברית תספיק להתערב באופן מאסיבי בלחימה בצרפת, ולסייע למדינות ההסכמה באספקה ובחיילים. לקראת המתקפה הקימו הגרמנים 3 ארמיות חדשות (ה-17, ה-18, וה-19), שהורכבו מהדיווזיות החדשות, ואומנו באופן מיוחד לקראת המתקפה.
ב-4 בפברואר 1918 הוקמה הארמייה ה-19 תחת פיקוד גנרל פליקס פון בותמר, על בסיס המפקדה של ארמיית הדרום שפורקה. הארמייה פעלה במסגרת קבוצת הארמיות של אלברכט מוירטמברג. הארמייה סייעה בהחזקת הקו בדרום החזית שהיה אזור די שקט.
ב-8 בנובמבר 1918 עבר פון בותמר לייעץ למשרד המלחמה הבווארי, ובמקומו מונה גנרל קרל פון פאסבנדר שפיקד על הארמייה עד לסיום המלחמה.
לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה ה-19 ב-24 בינואר 1919.
סדר הכוחות > 30 באוקטובר 1918

בסוף המלחמה, כללה הארמייה את היחידות הבאות:
| ארמייה | קורפוס | דיוויזיה |
| --- | --- | --- |
| הארמייה ה-19 | הקורפוס ה-19 | דיוויזיית הלנדווהר ה-84 |
| הארמייה ה-19 | הקורפוס ה-19 | דיוויזיית הלנדווהר ה-48 |
| הארמייה ה-19 | הקורפוס ה-66 | דיוויזיית הלנדווהר הבווארית ה-2 |
| הארמייה ה-19 | הקורפוס ה-66 | דיוויזיית התחלופה ה-19 |
| הארמייה ה-19 | הקורפוס ה-66 | דיוויזיית המילואים ה-17 |
| הארמייה ה-19 | הקורפוס ה-15 | דיוויזיית הלנדווהר הבווארית ה-1 |
| הארמייה ה-19 | הקורפוס ה-15 | הדיוויזיה ה-83 |
מפקדים

פליקס פון בותמר (4 בפברואר 1918 - 8 בנובמבר 1918)
קרל פון פאסבנדר (8 בנובמבר 1918 - 24 בינואר 1919)
ראו גם

החזית המערבית במלחמת העולם הראשונה
הערות שוליים

↑  משום כך כללה הארמייה בעיקר יחידות מאיכות נמוכה
| האימפריה הגרמנית ארמיות הצבא הגרמני במלחמת העולם הראשונה  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-17 • הארמייה ה-18 • הארמייה ה-19 • ארמיית הבוג • ארמיית הניימן • ארמיית הצפון • ארמיית הדרום • מפקדת הגנת החופים |  |
| פלגות ארמייה | פלגת הארמייה A - פלקנהאוזן • פלגת הארמייה B - גדה • פלגת הארמייה C - שטרנץ • פלגת הארמייה D - שולץ • פלגת הארמייה גרונאו • פלגת הארמייה לאוונשטיין • פלגת הארמייה ווירש |  |
הבחירות האזוריות ברוסיה (2021)

הבחירות לרשויות המקומיות ב-19 בספטמבר 2021 התקיימו בפדרציה הרוסית והיו בחירות ברמות שונות, כולל בחירות פרלמנטריות, מושלי שמונה מחוזות ורפובליקות בפדרציה (6 בבחירות ישירות, 2 באמצעות הצבעה בפרלמנט המקומי) ובחירות לפרלמנטים ב-39 מחוזות.
בשנים 2017, 2018, 2019 ו-2020, יום ההצבעה נערך ביום ראשון השני של חודש ספטמבר, אך בשנת 2021 הוא אמור להיות ביום ראשון השלישי של חודש ספטמבר. זאת נעשה בשל הבחירות הפרלמנטריות. ראשי מחוזות שפרשו לאחר 19 ביוני 2021 ייבחרו ביום הצבעה בשנת 2022.
המשרות הבכירות שנבחרו הן ראש רפובליקת צ'צ'ניה, מושל מחוז חברובסק ומושל מחוז טולה.
בנוסף, במסגרת הצבעה בת שלושה ימים, נערכו בחירות עקיפות של ראשי מחוזות בהצבעה חשאית של פרלמנטים מקומיים. הם בחרו מבין המועמדים שהציע נשיא רוסיה.
כך, הפרלמנט של צפון אוסטיה בחר את נציג רוסיה המאוחדת סרגיי מניאילו לראש הרפובליקה.
הפרלמנט של הרפובליקה של קראצ'אי-צ'רקסינ תמך במועמדותו של המועמד ממפלגת רוסיה המאוחדת, ראשיד טמרזוב לראשות המחוז.
בדאגסטן נקבעו בחירות ל-14 באוקטובר. במהלכן צפוי להיבחר ראש חדש לרפובליקה.
מספר מערכות בחירות התקיימו ברחבי רוסיה במהלך שלושה ימים — 17, 18 ו-19 בספטמבר. האזרחים בחרו בחברי הדומה, ראשי תשעה סובייקטים פדרליים ו-39 פרלמנטים אזוריים. ב-19 אזורים נוספים, כולל הערים הפדרליות מוסקבה וסבסטופול, נערכו בחירות חוץ לפרלמנט האזורי. נציגי פרלמנט העיר נבחרו ב־11 ערי בירה אזוריות: אופה, נלצ'יק, פטרוזבודסק, סרנסק, גרוזני, פרם, סטברופול, קלינינגרד, קמרובו, סאראטוב וחאנטי-מנסייסק.
תוצאות סופיות

מחוז בלגורוד: ממלא מקום המושל, ויאצ'סלב גלדקוב (רוסיה המאוחדת) זכה ב־78.8% מהקולות;
הרפובליקה המורדובית - ממלא מקום ראש הרפובליקה ארטיום זדונוב (רוסיה המאוחדת) זכה ב־78.3%;
מחוז פנזה: ממלא מקום המושל אולג מלניצ'נקו (רוסיה המאוחדת) זכה ב־72.4%;
מחוז טבר - המושל איגור רודניה (רוסיה המאוחדת) שמר על משרתו אחרי שזכה ב-52.3% מהקולות;
מחוז טולה - המושל אלכסיי דיומין (מועמד עצמאי) זכה ב-83.9% מהקולות;
טיבה - ממלא מקום ראש המחוז ולדיסלב חובאליג (רוסיה המאוחדת) – 86.8%;
מחוז אוליאנובסק — אלכסיי רוסקיך (המפלגה הקומוניסטית של הפדרציה הרוסית)
מחוז חברובסק - ממלא מקום המושל מיכאיל דגטיארב (המפלגה הליברל-דמוקרטית) - 56.8%;
הרפובליקה הצ'צ'נית  - ראש הרפובליקה, רמזאן קדירוב (רוסיה המאוחדת) - 99.7%.
הערות שוליים

↑  בחוקים אזוריים נקבע כי קביעת תאריך הבחירות נערכת תוך מאה ימים מיום ההצבעה ובעת קביעת תאריך לבחירות דחופות, על הבחירות להיערך עד 60 יום לפני יום ההצבעה.
| הבחירות המקומיות, הפרלמנטריות, והנשיאותיות ברוסיה |
| --- | --- | --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024  • 2030 | רוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 • 2026 | רוסיה |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2023 • 2024 | רוסיה |
| ניהול הבחירות | ועדת הבחירות המרכזית | רוסיה |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
האלוור האנסון

| --- | --- |
אין תמונה חופשית
 לידה:  4 ביוני 1886
 פטירה:  4 בנובמבר 1956 (בגיל 70)
 מקום קבורה:  Vestre gravlund 
 מדינה:  נורווגיה 
 בן או בת זוג:  Øyvor Hansson 
 השתייכות:   צבא נורווגיה
 תקופת הפעילות:  1907–1956 (כ־49 שנים)
 דרגה:   גנרל-מאיור
 תפקידים בשירות
 ראש ההגנה
 פעולות ומבצעים
 מלחמת העולם השנייה
 עיטורים
 St. Olav's Medal With Oak Branch 
 
האלוור האנסון (בנורווגית: Halvor Hansson‏; 4 ביוני 1886 – 4 בנובמבר 1956) היה גנרל-מאיור נורווגי אשר השתתף במלחמת העולם השנייה, ולאחריה שימש לתקופה קצרה כראש ההגנה (מקביל לרמטכ"ל) של הכוחות המזוינים של נורווגיה.
ביוגרפיה

האנסון נולד ב-4 ביוני 1886, ולמד בבית הספר הצבאי באוסלו. ב-1907 הוא התגייס לצבא נורווגיה. הוא למד באקדמיית הצבא הנורווגי, וב-1922 נכנס לשירות במטה הכללי. ב-1927 הוא מונה לראש מטה הדיוויזיה ה-6. ב-1934 הוא מונה לראש מחלקת התקשורת במטכ"ל. ב-1938 מונה לראש המחלקה הצבאית במשרד התחבורה.
עם תחילת הפלישה הגרמנית לנורווגיה ב-1940, היה האנסון האחראי על העברת הכוחות מרחבי נורווגיה לחזית. ב-4 במאי הוא מונה לראש המטה הכללי של הצבא לאחר שמרבית הקצינים בצבא הנורווגי נפלו בשבי או נמלטו מהארץ. ב-20 בינואר 1941 הוא נעצר בידי הגסטפו, ועד סוף המלחמה עבר בין מחנות שבויים גרמניים שונים.
האנסון היה חבר קרוב של וידקון קוויזלינג, מנהיג מפלגת נאשונל סמלינג ששימש כראש ממשלת הבובות שהקימו הגרמנים בנורווגיה. למרות חברותם הקרובה, האנסון מעולם לא היה חבר במפלגתו של קוויזלינג, וסירב לשתף פעולה עם ממשלתו. אשתו איבור לעומת זאת, הייתה תומכת נלהבת של קוויזלינג וממשלתו. בעקבות כך, בני הזוג התגרשו במהלך המלחמה.
עם סיום המלחמה, חזר האנסון לנורווגיה. ב-31 במאי 1946 הוא מונה לראש ההגנה (מקביל לרמטכ"ל). הוא סיים את תפקידו ב-31 ביולי של אותה שנה.
האתיקה של קיר הברזל

|  מידע כללי |
| --- | --- |
 מאת:  זאב ז'בוטינסקי
 שפת המקור:  רוסית
 סוגה:  מאמר
 הוצאה
 תאריך הוצאה:  11 בנובמבר 1923
 
האתיקה של קיר הברזל (רוסית: Этика железной стены) הוא מאמר עמדה, שכתב זאב ז'בוטינסקי, והופיע לראשונה ב-11 בנובמבר 1923 בברלין בעיתון הציוני בשפה הרוסית "ראזסווייט". זהו מאמר המשך למאמרו על קיר הברזל, אשר פורסם שבוע לפני כן, ב-4 בנובמבר. המאמר השני דן בשאלות המוסר של המדיניות אותה מציע המאמר הראשון. במקור נכתב ברוסית, ז'בוטיסנקי פרסם תרגום של המאמר ליידיש ב-1933.
תוכן

המאמר ממשיך את הרעיון אותו הציג זאב ז'בוטינסקי במאמרו הקודם, על קיר הברזל. מאמר זה דן בשאלות המוסר של התנועה הציונית בפרט וכן בקולוניזציה בכלל.
הכותב מזכיר את תוכנית הלסינגפורס, שהוא עצמו היה בין מנסחיה וטוען שהיא שמה את זכויות המיעוטים בין סדרי העדיפויות והוא עצמו רואה חשיבות בשמירה על זכויות אלו. אבל עם זאת, הוא אינו מטיל ספק בכך שהאוכלוסייה הערבית של ארץ ישראל אינה מעוניינת בחיים משותפים עם היישוב העברי, בו המוסלמים יהיו המיעוט. ז'בוטינסקי מנמק זאת בכך שמיעוטים סובלים תחת שלטון של הרוב ומביא מספר דוגמאות.
בראש ובראשונה, אפילו אם האמינו הערבים בחיים בצוותא, ביחסי שכנות טובה, עדיין נשארת השאלה הראשונה והעיקרית: האם הם רוצים ב׳שכנים׳, ואפילו טובים, בארץ שהם רואים כשייכת להם. שהרי נוכחותה של אומה אחת בארץ נוחה מזו של אומות רבות — את זאת הרי לא יעזו להכחיש אפילו בעלי הקול המהפנט ביותר בקרב המומחים שלנו ללחשים ולהשבעות. למה זה יסכים עם, המרוצה בהחלט מבדידותו, להכניס לארצו מרצונו מספר רב כל כך של שכנים טובים? ׳לא מדובשך ולא מעוקצך׳ - זו תהיה תשובתו הטבעית.
בהמשך, המאמר טוען כי ויתורים ופשרות מצד היהודים כלפי הערבים דורשים קודם כל הכרה בזכויות היהודים להקים מדינה עברית. הוא מונה את הפשרות האפשרויות, כגון: ויתור על רוב יהודי, פיקוח ערבי על היקף העלייה, פרלמנט עם רוב ערבי, צירוף של פלשתינה לפדרציה ערבית, ואז פוסל את כולם כמנוגדות כלל לחזון הציוני. הפתרון שהוא מציע זהה למאמרו הקודם, הקמת "קיר ברזל", כלומר מציאות שתאלץ את הערבים לקבל את קיומה של מדינה עברית.
המאמר ממשיך בדיון בשאלת המוסר של המדיניות שבאה לכפות על האוכלוסייה המקומית להפוך למיעוט וליישב את ארץ ישראל בכוח, למרת רוחם של הערבים החיים בה. הוא פוסל את תוכנית אוגנדה, מכיוון שהיא אינה יותר מוסרית מתוכנית יישוב של פלשתינה בשום דרך, כמו שיישוב של כל חבל ארץ אחר אינו יותר מוסרי מיישוב של פלשתינה. מכיוון שכל פיסת קרקע בעולם כבר משויכת לאומה כלשהי, אז עצם השאיפה של אומה חסרת קרקע להקים בית לאומי מנוגדת לאינטרס של אומה כלשהי.
הוא מצביע על הבעייתיות של גישה מוסרית זו, שבאה לשמר את האינטרסים של בעלי הקרקע ולמנוע מחסרי הקרקע להגשים את השאיפות הלאומיות שלהם.
המאמר מסיים במסקנה שלפיה הפקעת חבל ארץ שמהווה כחצי אחוז מכלל השטחים עליהם חיים ערבים היא מעשה של צדק, מכיוון שהיא מעניקה את אותו חבל הארץ לרשותם של אלו שאין להם ארץ כלל. ואם באופן טבעי העם הערבי אינו מעוניין לוותר על שטח זה, אז יש לאלץ אותו בכוח.
הערות שוליים

↑  ארץ ישראל - א, אתר מכון ז'בוטינסקי
| זאב ז'בוטינסקי |
| --- | --- | --- |
| פעילות פוליטית וחברתית | גדוד נהגי הפרדות • הגדודים העבריים • ברית החייל  • ציונות רוויזיוניסטית • ברית הציונים הרוויזיוניסטים • בית"ר • ארגון צבאי לאומי • הסתדרות ציונית חדשה • הסכמי בן-גוריון–ז'בוטינסקי • הסתדרות העובדים הלאומית • תוכנית האווקואציה |  |
| משפחתו | יוענה ז'בוטינסקי (אשתו) • ערי ז'בוטינסקי (בנו) • זאב ז'בוטינסקי (נכדו) |  |
| כתביו | מגילת הגדוד • שמשון (ספר) • חמשתם • כן, לשבור! • על קיר הברזל • האתיקה של קיר הברזל • מתוך קרירות ואיתנות |  |
| שיריו | שיר אסירי עכו • שיר הדגל • שיר תל-חי • שמאל הירדן • שיר בית"ר • הנדר • שיר אל-על • כולה שלי • תרגום: העורב (פואמה) |  |
| הנצחה | יום זאב ז'בוטינסקי • פארק ז'בוטינסקי • מצודת זאב • גבעת זאב • פסגת זאב • כפר הנוער יוענה ז'בוטינסקי • מכון ז'בוטינסקי • ארכיון מכון ז'בוטינסקי • כביש 481 • כביש 441 • נחלת ז'בוטינסקי • תחנת ז'בוטינסקי • הילכו שניים יחדיו |  |
| שונות | קבורה בישראל • חלקת משפחת ז'בוטינסקי • מסדר ע"ש זאב ז'בוטינסקי • פרס ז'בוטינסקי לספרות ומחקר |  |
ה'תפ"ט

ה'תפ"ט (5,489) ובקיצור תפ"ט – היא שנה עברית  אשר החלה ביום א' בתשרי, אור ל-4 בספטמבר 1728, והסתיימה ביום כ"ט באלול, 23 בספטמבר 1729.
המולד של תשרי חל ביום השבת, 8 שעות ו-545 חלקים. לפיכך זו שנה מסוג זשה. היא מעוברת, ואורכה 385 ימים.
זו שנה ראשונה לשמיטה, ושנת 17 במחזור העיבור ה-289. תקופת ניסן שבשנה זו היא תחילת שנת 1 (סימנה אלדא) במחזור השמש ה-197, ולכן מברכים בה את ברכת החמה.
שנה זו היא שנת 1,660 לחורבן הבית, ושנת 2,040 לשטרות.
נולדו

י"ב באלול – משה מנדלסון, פילוסוף יהודי־גרמני מאבות תנועת ההשכלה היהודית
נפטרו

ט"ו בניסן - רבי יעקב אליעזר בראונשווייג, רב אשכנזי בראשית המאה ה-18. רבן של שטייניץ, אייבנשיץ וקוניץ.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי ז' בניסן - 6 באפריל 1729.
היסטוריה של עם ישראל
ה'תפ"ד

ה'תפ"ד (5,484) ובקיצור תפ"ד – היא שנה עברית  אשר החלה ביום א' בתשרי, אור ל-30 בספטמבר 1723, והסתיימה ביום כ"ט באלול, 17 בספטמבר 1724.
המולד של תשרי חל ביום רביעי, 23 שעות ו-772 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שלישית לשמיטה, ושנת 12 במחזור העיבור ה-289. תקופת ניסן שבשנה זו היא תחילת שנת 24 (סימנה כדידז) במחזור השמש ה-196.
שנה זו היא שנת 1,655 לחורבן הבית, ושנת 2,035 לשטרות.
אירועים

ט"ז באדר – רבי רפאל מיוחס שב בשלום לירושלים משליחותו לקושטא, ומשפחתו קבעה את היום לפורים משפחתי.
רבי יעקב יהושע פלק (ה"פני יהושע") הודח מרבנות העיר לבוב.
נולדו

חיים יוסף דוד אזולאי (החיד"א), מקובל, ביבליוגרף, והיסטוריון, מגדולי פוסקי ההלכה
נפטרו

י"ז באב – רבי שמשון ורטהיימר, רב, מדינאי ונדבן, מנהיג יהדות וינה ויהודי החצר של קיסר האימפריה הרומית הקדושה. רב ראשי למדינות בוהמיה, מוראביה והונגריה ולקהילות נוספות. (נולד בי"ג בשבט ה'תי"ח)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הברית עם הגבעונים

הברית עם הגבעונים הייתה הסכם שלום שנכרת על ידי הגבעונים ועם ישראל בגלגל ב-ב'תפ"ח. הברית נכרתה מבלי שעם ישראל ידע שמדובר בגבעונים, כי משלחת הגבעונים שבאו לכרות עמם ברית הערימו עליהם וטענו שבאו מארץ רחוקה. תיאור כריתת הברית מופיע בספר יהושע, פרק ט'.
הברית

לפי הברית, התחייבו העמים לספק האחד לשני חילי עזר ולקיים יחסי שלום. הברית נכרתה בפני משלחת הגבעונים על ידי יהושע בן נון, וכל נשיאי ישראל נשבעו לקיימה. ההחלטה לכריתת הברית נעשתה בלא לשאול את פי ה'. לאחר שלשה ימים, נתגלה שהברית נכרתה עם הגבעונים. עם ישראל כעסו, באו אל הגבעונים, האשימו אותם ברמאות, והגבעונים הודו באשמתם. הגבעונים בקשו שיעשו בהם כטוב בעיניהם, והנשיאים החליטו שהגבעונים יהיו חוטבי עצים ושואבי מים, ואלה יהיו "חילות העזר" שהתחייבו להם הגבעונים.
השלכות הברית > הגבעונים

מבחינת הגבעונים סימנה הברית שינוי דרמטי במצבם. הגבעונים נתקו את עצמם משאר ממלכות כנען, בהחלטתם לדאוג לאינטרסים שלהם במנותק מהאינטרסים של יתר ממלכות כנען (לכאורה או שלא לכאורה), ולכן החליטו כל ממלכות הדרום להילחם בגבעונים. הגבעונים בקשו מעם ישראל למלא את חובתם בברית ולעזור להם בקרב, וכך ניצלו מהשמדה. ההסכם גרם לגבעונים לרדת ממעמד של ישות עצמאית למעמד נחות ביותר: נתינים.